Diari Oficial de la Generalitat Valenciana


Sumari del DOGV 8086, del 18-07-2017 (2017/5828)

RESOLUCIÓ de 22 de juny de 2017, del director de l'Institut Cartogràfic Valencià, per la qual es prorroga la duració de tres ajudes concedides per a la realització de pràctiques acadèmiques.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5828


Data del document
:   22-06-2017

Organisme emissor
:   Institut Cartogràfic Valencià

Tipus de document
:   Resolució

Correcció d'errades

Anàlisi jurídica

 Descriptors 

:   * Institut Cartogràfic Valencià

RESOLUCIÓ de 22 de juny de 2017, del director de l'Institut Cartogràfic Valencià, per la qual es prorroga la duració de tres ajudes concedides per a la realització de pràctiques acadèmiques. [2017/5828]  
Antecedents de fet  
Primer. L'Ordre 7/2016, de 8 de juny, de la Conselleria d'Habitatge, Obres Públiques i Vertebració del Territori, estableix les bases reguladores de la concessió d'ajudes per a la realització de pràctiques acadèmiques externes a l'Institut Cartogràfic Valencià en el marc d'un conveni de col·laboració educativa.  
Segon. La Generalitat, a través de l'Institut Cartogràfic Valencià, i la Universitat de València, amb data 26 de juliol de 2016, van subscriure un conveni de col·laboració per a la realització de pràctiques formatives d'estudiants universitaris.  
Tercer. La Resolució d'1 de setembre de 2016, del director de l'Institut Cartogràfic Valencià, va convocar onze ajudes per a la realització de pràctiques acadèmiques en aquest organisme, en el marc del conveni esmentat en l'anterior antecedent.  
La convocatòria té per objecte servir de suport a la formació complementària, la millora i l'especialització professional de les persones estudiants universitàries, posant en relació els coneixements adquirits per aquestes amb les àrees de competència de l'Institut Cartogràfic Valencià. L'aportació econòmica que s'abona als estudiants és en concepte de borsa o ajuda a l'estudi.  
Quart. La comissió avaluadora, desprès de la realització dels tràmits pertinents, va efectuar proposta motivada de resolució que va servir de fonament per a la Resolució de 25 d'octubre de 2016, del director de l'Institut Cartogràfic Valencià, que va concedir les onze ajudes, la durada de les quals va finalitzar el 31 de desembre de 2016, i els beneficiaris de les quals son els següents:  
Ángela Bataller Mahiques, amb DNI 32010410J, en la modalitat d'Arxiu de l'ICV. Patrimoni Cultural.  
Linda María Ferrer Ureña, amb DNI 12969225Z, en la modalitat d'Arxiu de l'ICV.  
Marian Navas Pedrajas, amb DNI 29179087P, en la modalitat de Planificació Estratègica dels Projectes de l'ICV. Inventari de Béns.  
  
Aitor Rodríguez Carrero, amb DNI 24093386B, en la modalitat de Normativa i Procediment Administratiu.  
Cinqué. La Generalitat, a través de l'Institut Cartogràfic Valencià, i la Universitat de València, amb data 20 de desembre de 2016, van subscriure un conveni de col·laboració per a la realització de pràctiques formatives d'estudiants universitaris. La vigència d'aquest conveni és de l'1 de gener de 2017 fins al 31 de desembre de 2017, susceptible de pròrroga.  
Sisé. La Resolució de 29 de desembre de 2016, del director de l'Institut Cartogràfic Valencià, va prorrogar la duració de les ajudes concedides per a la realització de pràctiques acadèmiques a l'Institut Cartogràfic Valencià fins al 30 de juny de 2017.  
Seté. Les persones beneficiàries realitzen les seues pràctiques i desenvolupen els seus programes formatius de treball de manera totalment satisfactòria, segons els informes mensuals emesos pel cap del servei de projectes cartogràfics.  
  
Fonaments de dret  
Primer. L'article 5 del Decret 132/2009, de 4 de setembre, del Consell, pel qual es regula la concessió de beques, l'article 5.2 de l'Ordre 7/2016, de 8 de juny, de la consellera d'Habitatge, Obres Públiques i Vertebració del Territori, i la Resolució d'1 de setembre de 2016, del director de l'Institut Cartogràfic Valencià, estableixen que l'ajuda podrà ser prorrogada sense necessitat d'una nova convocatòria, per un període màxim de dotze mesos addicionals, complint les condicions establides en la normativa universitària que corresponga, sempre que hi haja la disponibilitat pressupostària corresponent i l'exercici de l'activitat que s'estiga efectuant ho requerisca o aconselle.  
En aquest sentit, la continuació de la col·laboració de les persones beneficiàries en els projectes en què participen és adequada atesos els resultats positius que s'estan obtenint en la complementació i millora de la seua formació, així com en la seua especialització professional. Per altra banda, els convenis de col·laboració educativa que s'han subscrit permeten que les persones estudiants continuen les seues pràctiques en aquest institut. En el pressupost de l'Institut Cartogràfic Valencià hi ha crèdit adequat i suficient per a finançar aquestes ajudes.  
Segon. De conformitat amb l'Ordre 7/2016, de 8 de juny, l'òrgan competent per a resoldre la pròrroga és el director de l'Institut Cartogràfic Valencià.  
  
Vistos els antecedents de fet i fonaments de drets anteriors, resolc:  
  
  
Primer  
Prorrogar, amb data d'efecte 1 de juliol de 2017, i les mateixes condicions establides en l'anterior, les ajudes concedides per la Resolució de 25 d'octubre de 2016, als beneficiaris que es ressenyen a continuació, amb la durada que s'assenyala.  
1. Ángela Bataller Mahiques, amb DNI 22821359D, en la modalitat d'Arxiu de l'ICV. Patrimoni Cultural, fins al 31 de juliol de 2017.  
2. Marian Navas Pedrajas, amb DNI 91312178E, en la modalitat de Planificació Estratègica dels Projectes de l'ICV. Inventari de Béns, fins al 31 de juliol de 2017.  
3. Aitor Rodríguez Carrero, amb DNI 37484126A, en la modalitat de Normativa i Procediment Administratiu, fins al 31 de juliol de 2017.  
  
  
Segon  
La dedicació setmanal es modifica a 15 hores.  
  
Contra aquesta resolució, que posa fi a la via administrativa, es podran interposar els recursos següents:  
A) Recurs contenciós administratiu davant dels jutjats contenciosos administratius de València, en el termini de dos mesos comptadors des de l'endemà de la notificació de la present resolució, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
B) Potestativament, recurs de reposició davant de l'òrgan que ha dictat aquest acte, en el termini d'un mes comptador a partir de l'endemà de la notificació de la present resolució, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Tot això sense perjudici que els interessats puguen utilitzar qualsevol altra via que consideren oportuna en defensa dels seus drets.  
  
València, 22 de juny de 2017.- El director: Xavier Navarro i Garcia.